मकड़ियों के संक्रमण वाली जगह या घर में मकड़ियों के आने वाली जगहों पर देवदार की छाल को रखा जाए। आप गार्डन या घर के अहाते में देवदार के पत्ते रख सकते हैं। देवदार की तेज गंध मकड़ियों को नापसंद होती है, जिसकी वजह से वह आपके घर से भाग जाएंगी। 100% फूड ग्रेड डाइऐटोमेशियस अर्थ (100% food-grade diatomaceous earth) का हल्का छिड़काव घर के आस-पास, जैसे खिड़कियों, दरवाजों और चौखटों पर करें।  इस बात का ध्यान रखें कि डाइऐटोमेशियस अर्थ से मकड़ियां मर सकती हैं। अगर आपका मकसद इनको मारना नहीं है, तो किसी और पदार्थ का इस्तेमाल करें।  डाइऐटोमेशियस अर्थ (Diatomaceous earth) मकड़ी के शरीर के निचले हिस्से और टांगों पर चिपक जाएगी, जिससे मकड़ी डिहाईड्रेशन (dehydration) का शिकार होकर मर जाएगी। भले ही डाइऐटोमेशियस अर्थ से मकड़ी और दूसरे कीड़े मकोड़े मर जाते हैं, लेकिन यह आपके और आपके जानवरों के लिए सुरक्षित है। मकड़ियों के घर में आने वाली जगहों या मकड़ियों के संक्रमण वाली जगह पर इसका छिड़काव करें। बेकिंग सोडा की गंध से मकड़ियां आपके घर से भाग जाएंगी। मकड़ियों के आने वाली जगह पर, या जहां मकड़ियां नजर आती हैं वहां पर बिना छिले हुए चेस्ट नट्स (chestnuts) रख दिए जाएं। हालांकि इस बात पर काफी मतभेद है कि चेस्ट नट्स मकड़ियों पर कारगर हैं या नहीं, कुछ का मानना है कि इसकी प्रभावशीलता महज़ काल्पनिक बातें हैं, जबकि कुछ लोग इसकी प्रभावशीलता में विश्वास रखते हैं! घर में मकड़ियों के प्रवेश होने वाली जगहें, जैसे खिड़की, दरवाजों की चौखटें और घर में मौजूद दरारों में सिट्रस के छिलकों को रगड़ा जाए। आप सिट्रस के छिलकों को घर में या मकड़ियों के संक्रमण वाली जगह पर रख सकते हैं, ताकि इसकी प्रभावशीलता को और बढ़ाया जा सके। क्योंकि मकड़ियों को तंबाकू की गंध नापसंद होती है, इसलिए आप अपने घर के आस-पास तंबाकू का छिड़काव कर सकते हैं, ताकि इन मकड़ियों को आपके घर से दूर रखा जा सके। तेज पात्र, लौंग, हल्दी और पिसी हुई काली मिर्च को घर के आस-पास और घर में प्रवेश की जगह पर रखें, ताकि इसकी गंध से मकड़ियां यहां से भाग जाएं।
Sprinkle cedar shavings. Use diatomaceous earth. Use baking soda. Line entry points with chestnuts. Rub entry points with citrus. Sprinkle tobacco around your home. Use herbs and spices.